Milan Ferko

[vpravo|thumb|Hrob Milana Ferka na [Cintorín Slávičie údolie|cintoríne Slávičie údolie v Bratislave]]

**Milan Ferko** (pseudonymy **A. Binderov**, **František Milko** a i.) (* 14. december 1929, Veľké Rovné – † 26. november 2010) bol slovenský prozaik, básnik, dramatik, autor literatúry pre deti a mládež a textár; brat Jána Ferka a novinárov Jozefa a Vladimíra Ferka, otec PHDr. Dragana a akademického sochára Ľubomíra Ferka.

## Životopis

Pochádzal z drotárskej rodiny. Vzdelanie získaval vo Veľkom Rovnom, Žiline, Nitre a neskôr vyštudoval Právnickú fakultu Univerzitu Komenského v Bratislave. V rokoch 1951 – 1955 bol redaktorom denníka Smena, v rokoch 1955 – 1956 týždenníka Kultúrny život. Od roku 1956 bol zakladateľom a šéfredaktorom Mladej tvorby, v rokoch 1960 – 1969 bol šéfredaktorom Slovenských pohľadov. Pre podporu obrodného procesu na stránkach Slovenských pohľadov v septembri 1969 odvolaný a vylúčený zo Zväzu slovenských spisovateľov. V rokoch 1970 – 1975 bol redaktorom vo vydavateľstve Slovenský spisovateľ, od roku 1976 sa profesionálne venoval literárnej tvorbe. Po roku 1989 bol vedúcim činiteľom Spolku slovenských spisovateľov, predsedom umeleckého odboru Matice slovenskej, v roku 1993 jej „vrátil“ Slovenské pohľady, ktoré viedol do konca roka 1994. V rokoch 1994 – 1998 bol generálny riaditeľ sekcie štátneho jazyka a národného písomníctva na Ministerstve kultúry SR. Jeho syn Ľubomír Ferko je známy výtvarník.

2. januára 2011 ho prezident Ivan Gašparovič vyznamenal Radom Ľudovíta Štúra I. triedy in memoriam.

## Tvorba

Začiatky jeho literárnej tvorby tvorili aktuálne články, knižný debut mu vyšiel až v roku 1951. Na začiatku sa venoval písaniu poézie, ktorá sa niesla v duchu nadšenia zo stavieb mládeže a sovietskych a internacionálnych vzorov. Neskôr sa snažil vyrovnať so socialistickou etikou a politickými premenami sveta. Venoval sa tiež literatúre faktu a románom pre deti a mládež, kde písal o Indiánoch, pirátoch, slávnych zbojníkoch, či svoje vlastné zážitky z detstva, ktoré poznačila 2. svetová vojna. V detskej poézii sa pokúsil hravou formou podať poznatky o socialistickom živote, nových vynálezoch, technike alebo spracovával staršie typy rozprávok. Okrem poézie a prózy sa venoval tiež písaniu drámy, rozhlasových hier, literatúry faktu a je autorom textov piesní, ktoré zhudobnil M. Novák, Ján Cikker, A. Moyzes a iní. Venoval sa tiež prekladom poézie najmä z ruštiny, ale i bulharčiny a srbochorvátčiny.

## Dielo
### Poézia
*1951 – *Zväzácka česť*, poéma
*1953 – *Víťazná mladosť*, zbierka
*1957 – *Husle a poľnica*, zbierka
*1960 – *Odkaz*, zbierka
*1961 – *Svet na dlani*, zbierka
*1966 – *Rovnováha*, zbierka
*1989 – *Prvá láska nastorako*, zbierka

### Próza
*1980 – *Svadba bez nevesty*, román
*1982 – *Svadba bez ženícha*, román

#### Historická próza
*1970 – *Krádež svätoštefanskej koruny*, dobrodružný román z 15. storočia
*1978 – *Jánošík*, 3-zväzkový román
*1975 – *Svätopluk*, 3-dielny román
*1985 – *Svätopluk a Metod*
*1989 – *Svätoplukovo dedičstvo*
*1990 – *Veľkomoravské záhady*
*1991 – *Staré povesti slovenské*
*1980 – *Medzi ženou a Rímom*, román z rímskych dejín z obdobia vlády Marka Aurélia
*1988 – *Otváranie studničiek*, ilustroval Ľubomír Ferko
*1990 – *Veľkomoravské záhady*
*1990 – *Staré povesti slovenské*
*1994 – *Nové povesti slovenské*
*1999 – *Matúš Čák Trenčiansky*
*2005 – *Kráľovská pomsta*
*2013 – *Svätopluk a Metod*,  3.bibliofilské vydanie, ilustroval Ľubomír Ferko

#### Cestopisy
*1960 – *Paríž a my*
*1968 – *Prežil som Sibír* (zošrotovaný)

#### Ostatné diela
*1992 – *Pravé slovo v pravý čas*
*1994 – *Starý národ - mladý štát* (spoluautori R. Marsina, L. Deák a J. Kružliak)
*1995 – *Sto slávnych Slovákov*, zborník
*1997 – *Krátky slovník nárečia veľkorovnianskeho*
*1998 – *Historické hry*, (Zločin proti láske-knieža Samo, Pomsta Pribinova, Obrana Metodova, Svadba Svätoplukova, Smrť Gorazdova, Hviezda Mojmírova.)
*2010 – *Hľadanie Raja*, grafický dizajn a ilustrácie: Ľubomír Ferko

### Opereta
*1954 – *Plná poľná lásky*, libreto, podľa ktorého skomponoval skladateľ Milan Novák operetu, premiéru operety režíroval v divadle Nová scéna František Krištof Veselý

### Divadelné hry
*1983 – *Ako bozkať smiech*
*1984 – *Pomsta Pribinova*
*1985 – *Pravda Svätoplukova*
*1985 – *Obrana Metodova*
*1985 – *Svadba Svätoplukova*
*1986 – *Smrť Gorazdova*
*1986 – *Nádej Mojmírova*
*1988 – *Zelené lásky maturantské*
*1989 – *Solúnski bratia'

=== Tvorba pre deti a mládež ===
==== Poézia ====
*[[1955]] – *Veselo, pionieri*
*[[1960]] – *Čarovné bubliny*
*[[1960]] – *Na Mars a späť*
*[[1962]] – *Deň plný slnka*
*[[1963]] – *Neslávny výlet*
*[[1963]] – *Ružová rozprávka*
*[[1963]] – *Snehový strom*
*[[1963]] – *Tajomstvo hračiek*
*[[1964]] – *Bola raz rozprávka*
*[[1964]] – *Robí robot robotu*
*[[1971]] – *Džimbala-bala-bala*

==== Próza ====
*[[1963]] – *Dobrodružstvá s kolieskom*, novela (sfilmované v roku [[1966]] pod názvom *Koliesko*)
*[[1965]] – *Kúzelník a zvieratká*
*[[1967]] – *Tvoji bratia, Winnetou*
*[[1968]] – *Pirátski králi a kráľovskí piráti*
*[[1969]] – *Keby som mal pušku*, román (sfilmované v roku [[1972]], režisér [[Štefan Uher]])
*[[1970]] – *Pirátske dobrodružstvá*
*[[1970]] – *Znovu na rieke La Platta*
*[[1971]] – *Rinaldo Rinaldini *
*[[1974]] – *Keby som mal dievča*, román (voľné pokračovanie diela Keby som mal pušku, sfilmované v roku [[1976]], režisér [[Štefan Uher]])
*[[1978]] – *Kam vtáci na noc odkladajú srdce *
*[[1980]] – *Bohatier v býčej koži*, román
*[[1989]] – *Pod čiernou vlajkou*
*[[1997]] – *Šalabingo*
*[[2004]] – *Krásna hra*

==== Rozhlasové hry ====
*[[1963]] – *Novoročná raketa*
*[[1968]] – *Lietajúce taniere*
*[[1971]] – *Koniec Zuribandu*
*[[1972]] – *Bubeníček''

### Texty piesní
zoznam nie je úplný
* spolu so skladateľom Milanom Novákom vytvorili skoro 100 piesní 

* Na svete je detí ako smetí – (h: /Milan Ferko)
* Spievajúce mandarínky – (Milan Novák / Milan Ferko)

## Referencie

## Externé odkazy
*www.milanferko.wbl.sk

Kategória:Slovenskí básnici
Kategória:Slovenskí dramatici
Kategória:Slovenskí prozaici
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí rozhlasoví scenáristi
Kategória:Slovenskí textári piesní
Kategória:Slovenskí prekladatelia
Kategória:Osobnosti z Veľkého Rovného
Kategória:Držitelia Radu Ľudovíta Štúra I. triedy